DA
24.10.2022
Den Europæiske Unions Tidende
C 408/43
Sag anlagt den 13. september 2022 — HF mod Parlamentet (Sag T-565/22) (2022/C 408/57) Processprog: fransk Parter Sagsøger: HF (ved advokat A. Tymen) Sagsøgt: Europa-Parlamentet
Sagsøgerens påstande — Sagen antages til realitetsbehandling, og sagsøgeren gives medhold.
Følgelig: — Afgørelsen af 3. november 2021 om afslag på sagsøgerens ansøgning om bistand af 11. december 2014 annulleres. — Om fornødent annulleres afgørelsen af 3. juni 2022, modtaget den 7. juni 2022, om afslag på sagsøgerens klage af 3. februar 2022. — Sagsøgte tilpligtes at betale erstatning, der efter ret og billighed fastsættes til 50 000 EUR, for den af sagsøgeren lidte ikke-økonomiske skade. — Sagsøgte tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremsat to anbringender. 1.
Første anbringende om, at den af udvalget fulgte procedure er behæftet med uregelmæssigheder, om tilsidesættelse af artikel 41 i Den Europæiske Unions charter om grundlæggende rettigheder og om tilsidesættelse af artikel 24 i vedtægten for tjenestemænd i Den Europæiske Union (herefter »vedtægten«). 2.
Andet anbringende om anlæggelsen af åbenbart urigtige skøn, om tilsidesættelse af bistandspligten og om tilsidesættelse af vedtægtens artikel 12a og 24.
Rettens kendelse af 8. september 2022 — Schenk Italia mod EUIPO — Consorzio per la tutela dei vini Valpolicella (AMICONE) (Sag T-474/21) (1) (2022/C 408/58) Processprog: italiensk Formanden for Sjette Afdeling har besluttet, at sagen skal slettes af registret.
(1)
EUT C 382 af 20.9.2021.